สอบถามค่ะ เราทานยาคุมไดแอน-35เม็ดแรก เมื่อวันที่ 23 ม.ค.ซึ่งเป็นวันที่ประจำเดือนมาวันสุดท้าย แล้วหลั่งในเมื่อวันที่ 25และคืนวันที่26 ม.ค. เรากลัวว่ายาแบบแผงยังไม่ออกฤทธิ์อ่ะค่ะ วันนี้ (27ม.ค.)ตอน10โมงเลยทานยาคุมฉุกเฉิน(แบบ2เม็ด)เม็ดแรกไป อยากทราบว่าทานยาคุมไดแอนกับยาคุมฉุกเฉินซ้อนกันแล้วจะมีผลเสียอะไรไหมคะ ควรหยุดยาไดแอนไหม และถ้าทานไดแอนต่อได้ ควรทานไดแอนของวันนี้(27 ม.ค.)ต่อไหมคะ ขอบมากๆค่ะ
สวัสดีค่ะ หากได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1%แต่หากไม่ได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น หากทานไปเพียง 3-4 วัน แล้วมีเพศสัมพันธ์ ก็จะมีโอกาสตั้งครรภ์ได้ แต่หากทานยาคุมฉุกเฉินร่วมไป ยาคุมฉุกเฉินก็จะช่วยป้องกันการตั้งครรภ์ได้ประมาณ 75%-95%ส่วนการที่ทานยาคุมและยาคุมฉุกเฉินไปพร้อมกัน ก็อาจทำให้เกิดผลข้างเคียงได้ เช่น คลื่นไส้ อาเจียน ปวดหัว เวียนหัว เจ็บเต้านม เป็นต้น แต่ก็อาจไม่เกิดอาการอะไรก็ได้หลังจากนี้ ก็ให้ทานยาคุมกำเนิดตามเวลาเดิมต่อวันละ 1 เม็ดต่อไปค่ะ เมื่อทานยาครบ 7 วันแล้ว ยาก็จะออกฤทธิ์ในการป้องกันการตั้งครรภ์ได้ และไม่จำเป็นต้องทานยาคุมฉุกเฉินไปอีกค่ะ